To mænd på 20 og 37 år blev i et grundlovsforhør i dag surrogatfængslet på ubestemt tid. De blev indlagt på psykiatrisk sygehus. Ifølge Nordjyllands Politi stod de bag mindst fire overfald fredag og lørdag. De blev begge anholdt i Tversted lørdag aften. Fredag overfaldt de en 74-årig mand i Frederikshavn i hans bil. Den ene greb fat i kraven på den 74-årige og strammede til, mens den anden slog ham på skulderen og på armen. De truede med at smadre ham, hvis han ikke steg ud af bilen, som de derefter stak af i. Politiets jurister valgte lørdag ikke at sigte de to for røveri - men efter mildere paragraffer og derfor blev de løsladt. Senere lørdag var de så indblandet i mindst tre episoder omkring Tversted. På stranden blev to kvinder i en bil udsat for trusler, men de stak af. Kort efter blev en 12-årig dreng fra Tversted standset i købmandsbutikken i Tversted. Den ene af mændene stak en lighter op i ansigtet på drengen og brændte hans øjenbryn. Derefter truede de med en kniv en turist til at udlevere sin bil, som de derefter stak af i.

Opsummering:
Stod bag røveriske overfald mod bilister både fredag og lørdag. Overfaldt også 12-årig, som de brændte i ansigtet